Lav et referat af nedenstående tekst:

Tekst:
Det bliver ikke den højeste mand, der skal føre an, når årets børnekarneval slanger sig gennem Aalborgs gader og ind i Kildeparken 20. maj. I Aalborg Zoo blev årets Prins Karneval i dag kåret foran indbudte børnehavebørn og de abdicerende prinser, Søren og Jørgen fra Det Flyvende Kuffertcirkus, og valget er faldet på Dan Jakobsen fra Støvring. Dan Jakobsen er indehaver af titlen "Danmarks mindste mand", og mange kender ham nok fra DR's julekalender 2016 "Den anden verden". Her spillede han Otto, som medvirkede til, at alt endte lykkeligt til sidst, trods de mange forhindringer undervejs. Dan Jakobsen har desuden deltaget i tv-programmet BS og Outsiderne, hvor en flok mennesker med forskellige handicap krydsede en del af Afrika under store strabadser. Dan Jakobsen har skrevet bogen "Danmarks mindste mand. Halv højde - helt liv", hvori han fortæller om glæder og udfordringer, når man er 98 centimeter høj. Nu er han iklædt krone og kappe og klar til at lede Aalborgs børnekarneval 2017.

Referat:
Prinsen for årets børnekarneval bliver en lille mand med store bedrifter i bagagen.